OpenLLM-France/wikimedia huggingface dataset:
# OpenWrt

OpenWrt és un projecte de codi obert per a sistemes operatius encastats basat en el sistema GNU/Linux i emprat en dispositius tipus router o encaminadors. OpenWrt és un microprogramari format amb els components Linux, util-linux, uClibc o musl, i BusyBox. OpenWrt es configura mitjançant un intèrpret d'ordres. Pot executar-se en diversos tipus de dispositius com encaminadors, passarel·les, telèfons intel·ligents, tauletes i ordinadors portàtils.

## Característiques

* Instal·lació de paquets amb l'eina opkg.
* Múltiples possibilitats de gestió de xarxa:
** IPv4
** IPv6
** Encaminat de paquets amb iproute2, Quagga, BIRD, Babel etc.
** Xarxes en malla a través de B.A.T.M.A.N., OLSR i IEEE 802.11s
** Funcionalitats Wi-Fi: repetidor, punt d'accés (gateway), pont (bridge).
* Suporta el maquinari de Linux: impressores, càmeres web, memòria USB, targetes de so, etc.
* Servidor DNS
* Funcionalitat VPN, VoIP

## Història i versions

| Etiqueta | Nom de codi | Versió | Data sortida | Nucli Linux | Biblioteca estàndard C | Paquets binaris | Paquests font | Notes |
| - | pre Buildroot-NG | 0.x | - | - | uClibc | 474 | ≈310 | |
| r6268 | White Russian | 0.9 | Gener 2006 | 2.4.30 | " | ≈360 | ≈140 | Basat en NVRAM |
| r7428 | Kamikaze | 7.06 | Juny 2007 | 2.6.19 | " | ≈750 | ≈450 | Plataformes : atheros-2.6, au1000-2.6, brcm-2.4, brcm47xx-2.6, ixp4xx-2.6, imagicbox-2.6, rb532-2.6 i x86-2.6. |
| r7832 | Kamikaze | 7.07 | Juliol 2007 | 2.6.21 | " | ≈790 | ≈475 | Nova plataforma amcc-2.6 |
| r8679 | Kamikaze | 7.09 | Setembre 2007 | 2.6.21 | " | ≈630 | ≈500 | |
| r14547 | Kamikaze | 8.09 | Setembre 2008 | 2.6.28 | " | ≈1400 | ≈875 | Nova plataforma ar71xx |
| r16279 | Kamikaze | 8.09.1 | Juny 2009 | 2.6.28 | " | ≈1400 | ≈875 | |
| r18961 | Kamikaze | 8.09.2 | Gener 2010 | 2.6.28 | " | ≈1400 | ≈875 | |
| r20742 | Backfire | 10.03 | Abril 2010 | 2.6.32 | " | ≈2350 | ≈1050 | Plataformes suportades : adm5120_mips, adm5120_mipsel, ar7, ar71xx,  atheros, au1000, avr32, brcm-2.4, brcm47xx, brcm63xx, cobalt, ep80579, ifxmips, ixp4xx, kirkwood, octeon, orion, ppc40x,  ppc44x, rb532, rdc, x86 and xburst. |
| r29594 | Backfire | 10.03.1 | Desembre 2011 | 2.6.32 | " | ≈2950 | ≈1175 | |
| r36088 | Attitude Adjustment | 12.09 | Abril 2013 | 3.3 | " | ≈3450 | ≈1150 | Noves plataformes : i.MX23, i.MX6 and mvebu. |
| r42625 | Barrier Breaker | 14.07 | Ontubre 2014 | 3.10.49 | " | ? | ? | |
| r46767 | Chaos Calmer | 15.05 | Setembre 2015 | 3.18.20 | " | ? | ? | |
| - | Chaos Calmer | 15.05.1 | Març 2016 | 3.18.23 | " | ? | ? | |
| trunk | Designated Driver | en procès | - | ≥4.1 | musl | ? | ? | |

## Vegeu també

* Sistema operatiu Linux.
* Passarel·la de comunicacions.
* Encaminador de comunicacions.

## Referències

* ↑ «What Is OpenWrt And Why Should I Use It For My Router?» (en anglès). MakeUseOf, 22-05-2017.
* ↑ «What is OpenWrt and How to Use It with Our VPN Service : My Private Network» (en anglès). help.my-private-network.co.uk. [Consulta: 22 maig 2017].
# Isoetals

Les isoetals (Isoetales, també escrit Isoëtales) són un ordre de plantes vasculars sense llavors de la classe Lycopodiopsida.
Hi ha unes 140 espècies actuals, totes classificades dins el gènere Isoëtes, amb una distribució cosmopolita però sovint escasses i rares. Les espècies actuals són principalment aquàtiques o semiaquàtiques i viuen en basses clares o corrents d'aigua lents. Tots els isoetes i els gèneres extintes relacionats són heterospòrics.
Algunes espècies fòssils són molt ben conegudes. Per exemple, Chaloneria del període Carbonífer i Nathorstiana del Cretaci.

## Taxonomia

L'ordre Isoetales inclou una sola família actual i tres d'extintes:
* Família Isoetaceae Rchb.
* Família Chaloneriaceae Pigg et G.W. Rothwell †
* Família Nathorstianaceae Němejc †
* Família Suavitasaceae J. Rice., G.W. Rothwell, G. Mapes et R.H. Mapes †

## Referències

* ↑ PPG I «A community-derived classification for extant lycophytes and ferns». Journal of Systematics and Evolution, 54, 6, 2016, p. 563–603. DOI: 10.1111/jse.12229.
* ↑ «The number of known plants species in the world and its annual increase». Phytotaxa. Magnolia Press, 261, 3, 2016, p. 201–217. DOI: 10.11646/phytotaxa.261.3.1.
* ↑ «BioLib: Isoetales». [Consulta: 19 juny 2022].
# Juan Bautista Agüero

Juan Bautista Agüero (Caacupé, 24 de juny de 1935 - Caacupé, 27 de desembre de 2018) va ser un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1958. Va jugar a Espanya al Sevilla, Reial Madrid i Granada.

## Referències

* ↑ «FIFA Profile». Arxivat de l'original el 2011-10-03. [Consulta: 5 gener 2018].
* ↑ Jugadores del Sevilla Arxivat 2015-04-30 a Wayback Machine. a sevillacf.com
* ↑ Juan Bautista Agüero a BDFutbol
# Picaflors de Sulawesi

El picaflors de Sulawesi (Dicaeum celebicum) és un ocell de la família dels diceids (Dicaeidae).

## Hàbitat i distribució

Viu als clars del bosc, vegetació secundària i conreus de les terres baixes de Sulawesi, incloent illes properes.

## Referències

* ↑ «Picaflors de Sulawesi». Cercaterm. TERMCAT, Centre de Terminologia. Rev. 20/01/2022(català)
# Mariano González Dueñas

Mariano González Dueñas (Valladolid, 8 de desembre de 1829 - 12 d'octubre de 1914) fou un empresari i polític espanyol, diputat a les Corts Espanyoles durant la restauració borbònica

## Biografia

Fou un dels creadors el 1879 de la banca P. Alfaro y Compañía, que finançarà diverses companyies ferroviàries, com la de Xàtiva a Alcoi i d'Alcoi a Gandia. Fou elegit diputat del Partit Liberal Fusionista pel districte d'Alcoi a les eleccions generals espanyoles de 1886. Fou nomenat fill adoptiu d'Alcoi mercè les gestions per a la construcció de l'Hospital de l'Oliver. També va fer donacions per al Museu de Belles Arts de Valladolid i a l'Hospital d'Esgueva.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.259. ISBN 9788495484802.
* Fitxa del Congrés dels Diputats (castellà)
* Las calles de Valladolid: nomenclátor histórico per Juan Agapito y Revilla, p. 210
# Organització juvenil

Una organització juvenil és una organització sense ànim de lucre centrada en els joves per a la seva educació i socialització. La majoria d'aquests moviments tenen ideals o valors que intenten transmetre als seus membres com l'espiritualitat, l'autonomia i la convivència.
Sovint, un moviment està format per diversos grups locals. Aquests moviments també tenen com a objectiu generalment l'aprenentatge de la vida en grup, el desenvolupament personal, la recerca de la identitat i, de vegades, la vida a la natura.

## Referències

* ↑ «Mouvements de jeunesse : quels apports pour la société ?» (en francès). Pensée plurielle, 14, 2007.
* ↑ «5 bonnes raisons de mettre vos enfants dans les mouvements de jeunesse» (en francès), 22-02-2018. [Consulta: 7 juliol 2019].
# Ischia di Castro

Ischia di Castro és un comune (municipi) de la Província de Viterbo, a la regió italiana del Laci, situat a uns 90 km al nord-oest de Roma i a uns 30 km al nord-oest de Viterbo.
Ischia di Castro limita amb els municipis següents: Canino, Cellere, Farnese, Manciano, Pitigliano i Valentano.
L'any 2018 la seva població era de 2.285 habitants.
Pren el nom del proper Castro, un poble destruït per les forces papals al segle xvii. La ciutat és la seu del Palau Ducal, o Rocca, al projecte del qual va col·laborar Antonio da Sangallo el Jove (també dissenyador de les muralles de Castro abans de la seva destrucció). Antigament va ser un palau de la família Farnese.

## Referències

* ↑ Totes les dades de població: Institut Nacional d'Estadística (Itàlia)(ISTAT).
# La bella de Roma

La bella de Roma (títol original en italià: La bella di Roma) és una pel·lícula italiana dirigida per Luigi Comencini, estrenada el 1955. Ha estat doblada al català.

## Argument

A Roma, Nannina és promesa amb Mario, un boxejador empresonat després d'una baralla amb un policia. És contractada com a caixera a la taverna d'Oreste, un vidu que l'afalaga aviat. Gracco, un veí d'Oreste, li fa igualment la cort, encara que casat amb Ines...

## Repartiment

* Silvana Pampanini: Nannina
* Alberto Sordi: Gracco
* Paolo Stoppa: Oreste
* Antonio Cifariello: Mario
* Luisella Beghi: Ines
* Sergio Tofano: Agostino
* Lina Volonghi: Tina
* Carlo Picchiotti: Gigetto
* Betty Foa: Sor Celeste
* Bice Valori: Sor Serafina
* Francesco Patrizi: El comissari
* Gigi Reder: Luigi
* Ciccio Barbi: El capellà
* Giulio Calì: El criat
* Ettore Jannetti: el policia
* Mario Meniconi: « C »

## Referències

* ↑ esadir.cat. La bella de Roma. esadir.cat.
* ↑ «La bella de Roma». The New York Times.
# Illa Shemya

Shemya o Simiya (en aleuta Samiyax̂) és la més oriental i més gran de les illes del grup de les illes Semichi, un subgrup de les illes Near, de les illes Aleutianes, a l'estat d'Alaska, als Estats Units. Està separada de l'illa Nizki, a l'oest, pel pas de Shemya que conté els illots de Hammerhead i Lotus. Té una superfície de 15,29 km km² i es troba uns 1.900 quilòmetres al sud-oest d'Anchorage.
El vaixell rus Saint Peter and Paul va naufragar a Shemya el 1762. Des de 1943 l'illa posseeix una estació meteorològica, de radar i de vigilància de la Força Aèria dels Estats Units, a més d'una estació d'abastiment de combustible per a aeronaus. Durant la dècada de 1960 hi van arribar a treballar 1.500 persones, mostra de la seva importància durant la Guerra Freda, però actualment la xifra és molt inferior.

## Clima

Dades climàtiques a Shemya, Alaska :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °F (°C) | 44 (7) | 44 (7) | 43 (6) | 47 (8) | 49.5 (9.7) | 57 (14) | 70 (21) | 74 (23) | 59 (15) | 54 (12) | 48 (9) | 48 (9) | 74 (23) |
| Màxima mitjana °F (°C) | 33.8 (1) | 33.5 (0.8) | 34.8 (1.6) | 37.8 (3.2) | 41.2 (5.1) | 44.9 (7.2) | 49.1 (9.5) | 51.8 (11) | 50.7 (10.4) | 45.4 (7.4) | 39.1 (3.9) | 35.3 (1.8) | 41.45 (5.24) |
| Mitjana diària °F (°C) | 31.1 (−0.5) | 30.9 (−0.6) | 32.1 (0.1) | 35.0 (1.7) | 38.5 (3.6) | 42.4 (5.8) | 46.7 (8.2) | 49.4 (9.7) | 47.9 (8.8) | 42.4 (5.8) | 36.1 (2.3) | 32.5 (0.3) | 38.75 (3.77) |
| Mínima mitjana °F (°C) | 28.4 (−2) | 28.2 (−2.1) | 29.3 (−1.5) | 32.2 (0.1) | 35.8 (2.1) | 39.9 (4.4) | 44.2 (6.8) | 47.0 (8.3) | 45.0 (7.2) | 39.3 (4.1) | 33.1 (0.6) | 29.6 (−1.3) | 36 (2.23) |
| Mínima rècord °F (°C) | 9 (−13) | 7 (−14) | 11 (−12) | 2 (−17) | 24 (−4) | 27 (−3) | 36 (2) | 38 (3) | 33 (1) | 26 (−3) | 15 (−9) | 7 (−14) | 2 (−17) |
| Precipitació mitjana polzades (mm) | 2.52 (64) | 2.02 (51.3) | 2.04 (51.8) | 1.79 (45.5) | 1.86 (47.2) | 1.84 (46.7) | 2.76 (70.1) | 3.45 (87.6) | 2.92 (74.2) | 3.70 (94) | 3.79 (96.3) | 3.04 (77.2) | 31.73 (805.9) |
| Neu mitjana polzades (cm) | 16.5 (41.9) | 14.4 (36.6) | 11.1 (28.2) | 5.0 (12.7) | 1.2 (3) | 0.8 (2) | 0.0 (0) | 0.0 (0) | 0.0 (0) | 0.6 (1.5) | 8.8 (22.4) | 16.4 (41.7) | 74.8 (190) |
| Mitjana de dies de precipitació (≥ 0.01 inch) | 22 | 20 | 20 | 17 | 16 | 14 | 15 | 17 | 18 | 22 | 23 | 23 | 227 |
| Font #1: WRCC: Period of Record General Climate Summary Table ||||||||||||||
| Font #2: Météo Climat (May, July, August and December records) ||||||||||||||

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Geographic Names Information System». [Consulta: 30 octubre 2022].
* ↑ «SHEMYA AFB, ALASKA - Climate Summary». [Consulta: 30 octubre 2022].
* ↑ «Shemya, Aleutian Islands, Alaska». [Consulta: 30 octubre 2022].
* ↑ «SHEMYA USAF BASE, ALASKA (508419)». Western Regional Climate Centre, Oct 31, 2012. Arxivat de l'original el 27 setembre 2011.
* ↑ «Météo Climat stats for Shemya». Météo Climat.
# José Manuel Aizpurúa

José Manuel Aizpurúa (Sant Sebastià, 1902 - Sant Sebastià, 6 de setembre de 1936), arquitecte i fotògraf, representant del racionalisme arquitectònic espanyol.
Neix a Sant Sebastià, però estudia a Madrid entre 1921 i 1927, on coneix en Federico García Lorca, Luis Buñuel i Salvador Dalí.
El 1929 projecta, juntament amb en Joaquín Labayen, amb qui comparteix estudi professional al carrer Prim de Sant Sebastià, l'edifici del Club Nàutic de Sant Sebastià, actualment considerat un dels primers i més importants exemples del racionalisme a Europa. Llavors es trobava al costat del Gran Casino de la ciutat (avui Ajuntament), el seu aspecte diàfan, el seu color blanc i les seves formes d'inspiració marítima l'uneixen amb el maquinisme i amb el pensament vanguardista de l'arquitecte Le Corbusier.
Amb la finalitat d'estendre les seves idees arquitectòniques innovadores, el 1930 organitza una exposició amb en Ricardo de Churruca i Labayen a l'Ateneo Guipuzcoano. A finals d'aquest mateix any s'incorpora al GATEPAC (Grupo de Artistas y Técnicos Españoles para el Progreso de la Arquitectura Contemporánea), grup que ja s'havia format a Saragossa. El grup GATEPAC advoca pel desenvolupament de l'arquitectura a Espanya. Organització que a Catalunya s'anomenava GATCPAC (Grup d'Arquitectes i Tècnics Catalans pel Progrés de l'Arquitectura Contemporània).
Als anys 30 simpatitza amb les idees nacional-sindicalistes, essent un dels creadors de Falange Española. Del mateix José Antonio Primo de Rivera rep l'encàrrec de dissenyar la capçalera del diari falangista Arriba i és anomenat membre de la Junta Política el 1934 amb el càrrec de Delegado Nacional de Prensa y Propaganda i fundador de la Falange Española de las JONS a Sant Sebastià. La seva militància política provoca que l'afusellin a la presó d'Ondarreta, tres dies abans que les tropes del Bàndol nacional entressin a Sant Sebastià, el 6 de setembre de 1936.

## Referències

* ↑ Joan Ramon Resina, El aeroplano y la estrella: el movimiento de vanguardia en los Países Catalanes, 1904-1936, Rodopi (Texto y teoría, 22), 1997, pág. 278. ISBN 9789042002067
# Laklakiürt

Laklakiürt (en rus: Лаклакюрт) és un poble de la república del Daguestan, a Rússia. Segons el cens del 2010 tenia 177 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Picaflors de dors escarlata

El picaflors de dors escarlata (Dicaeum cruentatum) és un ocell de la família dels diceids (Dicaeidae).

## Hàbitat i distribució

Habita boscos, terres de conreu, manglars i matolls de les terres baixes, des de l'est de l'Índia i Nepal, cap a l'est fins Arunachal Pradesh, cap al sud fins al sud-est de Bangladesh, Manipur i Nagaland, sud-est de la Xina, cap al sud fins Sumatra i Borneo.

## Referències

* ↑ «Picaflors de dors escarlata». Cercaterm. TERMCAT, Centre de Terminologia. Rev. 20/01/2022(català)
# Maullín

Maullín és una ciutat de Xile, es troba a la regió de Los Lagos. El 2017 tenia 14.216 habitants.
L'assentament documentat més antic de la vila correspon a la població de Carelmapu, que data de 1603, mentre que en el cas de la ciutat de Maullín hi ha certa controvèrsia sobre l'any de la fundació, atès que hi ha diferents versions que la daten entre els anys 1560 i 1620. Juntament amb la veïna ciutat de Calbuco, són els assentaments urbans més antics de la província de Llanquihue, i comparteixen vincles històrics amb la veïna província de Chiloé, a la qual pertanyeren fins al 1861.

## Referències

* ↑ Diccionario Geográfico de la República de Chile (1899). página 433
* ↑ Toponimia de Chile
* ↑ «Diccionario mapudungún-castellano». Arxivat de l'original el 2014-06-30. [Consulta: 11 gener 2020].
* ↑ Wladimir Soto Cárcamo. «Mentiras y verdades de la fundación de Maullín», 16-04-2008. [Consulta: 16 juliol 2016].
* ↑ José D. Mansilla-Utchal Almonacid. «Calbuco, Carelmapu y Maullín, las Antiguas y Nobles Villas de la Provincia de Llanquihue. Notas sobre sus orígenes 1603-1861», 23-03-2014. [Consulta: 16 juliol 2016].
# Noël Segers

Noël Segers (Ninove, 21 de desembre de 1959) va ser un ciclista belga, que fou professional entre 1982 i 1992. De la seva carrera professional destaca la victòria final a la Volta a Colònia de 1990.

## Palmarès

* 1980
** 1r al Gran Premi de Waregem
** 1r a la Volta a Limburg amateur
* 1981
** Vencedor de 3 etapes a la Volta a Limburg amateur
* 1982
** 1r al Tour de Flandes amateur
** Vencedor d'una etapa a la Volta a Limburg amateur
* 1983
** Vencedor d'una etapa dels Tres dies de De Panne
* 1984
** Vencedor d'una etapa de la Volta a Suècia
* 1985
** Vencedor d'una etapa del Critèrium del Dauphiné Libéré
* 1987
** Vencedor d'una etapa de la Setmana Catalana
** 1r al Circuit de la Vall de la Lys
* 1989
** 1r al GP Wielerrevue
* 1990
** 1r a la Volta a Colònia

### Resultats al Tour de França

* 1983. Abandona (10a etapa)
* 1985. 120è de la Classificació general
* 1989. Fora de temps (9a etapa)
* 1992. Abandona (14a etapa)

### Resultats a la Volta a Espanya

* 1987. Abandona

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2013-10-04 a Wayback Machine.
* Fitxa a museociclismo.it
# Isocentris

Isocentris és un gènere d'arnes de la família Crambidae descrit per Edward Meyrick el 1887.

## Taxonomia

* Isocentris charopalis Swinhoe, 1907
* Isocentris filalis (Guenée, 1854)
* Isocentris minimalis Swinhoe, 1906
* Isocentris rubralis Swinhoe, 1906
* Isocentris seychellalis T. B. Fletcher, 1910

## Espècies antigues

* Isocentris retinalis (Saalmüller, 1880)
* Isocentris thomealis Viette, 1957

## Referències

* ↑ «GlobIZ search». [Consulta: 25 desembre 2018].
# La bella Otero (desambiguació)

«La bella Otero» té aquests significats:
* La Bella Otero, nom amb què es coneixia artísticament Carolina Otero.
* La bella Otero (pel·lícula), pel·lícula de 1954 dirigida per Richard Pottier i protagonitzada per María Félix.
* La bella Otero (minisèrie de 1984), minisèrie de televisió dirigida per José María Sánchez i protagonitzada per Ángela Molina.
* La bella Otero (minisèrie de 2008), minisèrie de televisió dirigida per Jordi Frades i protagonitzada per Natalia Verbeke.
# It's a Big Country

It's a Big Country és una pel·lícula estatunidenca a esquetxos (vuit episodis) de Clarence Brown, Don Hartman, John Sturges, Richard Thorpe, Charles Vidor, Don Weis i William A. Wellman estrenada el 1951. La pel·lícula descriu en vuit episodis diferents, diferents facetes dels Estats Units i de la seva cultura a través de retrats de ciutadans americans.

## Argument

Un professor viatja en un tren quan sent un passatger fer un comentari sobre "Amèrica". El professor llavors pregunta: "Quina Amèrica"? Això desencadena una sèrie contes sobre la vida americana. Hi ha el conte de Mrs. Riordan, una senyora anciana de Boston. Està preocupada per no haver estat comptads al cens de 1950. Demana que un editor de diari anomenés Callaghan per intervenir-hi, i comet l'equivocació de no prendre-la seriosament.
Hi ha la història d'un immigrant hongarès anomenat Stefan Szabo que és en el negoci de la venda de paprika. Té unes quantes filles i no vol que es casin amb homes d'altres nacionalitats. Rosa s'enamora d'Icarus, que és grec, i ha de vèncer les objeccions del seu pare. Hi ha el conte de Maxie Klein, un jove jueu. Busca la mare d'un jove que va morir a la guerra. La mare no està segura amb Maxie, perquè el seu fill no havia esmentat cap amic jueu, però acaba commoguda per la seva visita.

## Repartiment

* Ethel Barrymore: Sra. Brian Patrick Riordan
* Keefe Brasselle: Sergent Maxie Klein
* Gary Cooper: Texas
* Nancy Davis: Miss Coleman
* Van Johnson: Reverend Adam Burch
* Gene Kelly: Icarus Xenophon
* Janet Leigh: Rosa Szabo Xenophon
* Marjorie Main: Sra. Wrenley
* Fredric March: Joe Esposito
* George Murphy: M. Callaghan
* William Powell: Professor
* S.Z. Sakall: Stefan Szabo
* Lewis Stone: L'home a l'església
* James Whitmore: M. Stacey
* Keenan Wynn: Michael Fisher
* Leon Ames: L'home dels Serveis Secrets
* Angela Clarke: Mama Esposito
* Robert Hyatt: Joseph Esposito
* Sharon McManus: Sam Szabo

## Referències

* ↑ «It's a Big Country». The New York Times.
# John Heitinga

John Gijsbert Alan Heitinga, més conegut com a John Heitinga, (Alphen aan den Rijn, 15 de novembre de 1983) és un exfutbolista i entrenador neerlandès que jugava en la posició de defensa central o pivot defensiu. Ha sigut internacional amb la selecció de futbol de Països Baixos.

## Enllaços externs

* Estadístiques a transfermarkt.de (alemany)
John Heitinga - Plantilles de navegació :
Selecció de futbol dels Països Baixos – Eurocopa 2004
1 van der Sar •
2 Reiziger •
3 Stam •
4 Bouma •
5 van Bronckhorst •
6 Cocu •
7 van der Meyde •
8 Davids •
9 Kluivert •
10 van Nistelrooy •
11 van der Vaart •
12 Makaay •
13 Westerveld •
14 Sneijder •
15 F. de Boer •
16 Overmars •
17 van Hooijdonk •
18 Heitinga •
19 Robben •
20 Seedorf •
21 Bosvelt •
22 Zenden •
23 Waterreus •
Seleccionador: Advocaat
Selecció de futbol dels Països Baixos – Copa del Món de Futbol 2006
1 van der Sar •
2 Jaliens •
3 Boulahrouz •
4 Mathijsen •
5 van Bronckhorst •
6 Landzaat •
7 Kuyt •
8 Cocu •
9 van Nistelrooy •
10 van der Vaart •
11 Robben •
12 Kronkamp •
13 Ooijer •
14 Heitinga •
15 De Cler •
16 Maduro •
17 van Persie •
18 van Bommel •
19 Vennegoor of Hesselink •
20 Sneijder •
21 Babel •
22 Timmer •
23 Stekelenburg •
Entrenador: van Basten
Selecció de futbol dels Països Baixos – Eurocopa 2008
1 van der Sar •
2 Ooijer •
3 Heitinga •
4 Mathijsen •
5 van Bronckhorst •
6 De Zeeuw •
7 van Persie •
8 Engelaar •
9 van Nistelrooy •
10 Sneijder •
11 Robben •
12 Melchiot •
13 Timmer •
14 Bouma •
15 De Cler •
16 Stekelenburg •
17 De Jong •
18 Kuyt •
19 Huntelaar •
20 Afellay •
21 Boulahrouz •
22 Vennegoor of Hesselink •
23 van der Vaart •
Entrenador: van Basten
Selecció de futbol dels Països Baixos – Copa del Món de Futbol 2010
1 Stekelenburg •
2 Van der Wiel •
3 Heitinga •
4 Mathijsen •
5 Van Bronckhorst (c) •
6 Van Bommel •
7 Kuyt •
8 De Jong •
9 Van Persie •
10 Sneijder •
11 Robben •
12 Boulahrouz •
13 Ooijer •
14 De Zeeuw •
15 Braafheid •
16 Vorm •
17 Elia •
18 Schaars •
19 Babel •
20 Afellay •
21 Huntelaar •
22 Boschker •
23 Van der Vaart •
Entrenador: Van Marwijk
Selecció de futbol dels Països Baixos – Eurocopa 2012
1 Stekelenburg •
2 van der Wiel •
3 Heitinga •
4 Mathijsen •
5 Bouma •
6 van Bommel •
7 Dirk Kuyt •
8 N. de Jong •
9 Huntelaar •
10 Sneijder •
11 Robben •
12 Vorm •
13 Vlaar •
14 Schaars •
15 Willems •
16 van Persie •
17 Strootman •
18 L. de Jong •
19 Narsingh •
20 Afellay •
21 Boulahrouz •
22 Krul •
23 van der Vaart •
Entrenador: van Marwijk
Precedit per: Marten Eikelboom
Esportista de l'any a Amsterdam 2001
Succeït per: Edwin de Nijs
Precedit per: Rafael van der Vaart
Talent de l'any de l'AFC Ajax 2001
Succeït per: Wesley Sneijder
Precedit per: Afonso Alves
Bota d'Or neerlandesa 2007 – 2008
Succeït per: Mounir El Hamdaoui
Precedit per: Arjen Robben
Futbolista neerlandès de l'any 2003 – 2004
Succeït per: Arjen Robben
Referències
↑ «Fitxa web FIFA» (en anglés). [Consulta: 24 febrer 2007]. :